Врз основа на член 22 став (1) точка 6, член 36 став (1) точка 15  и член 62 од Законот за локалната самоуправа („Службен весник на Република Македонија“ бр. 5/2002 и „Службен весник на Република Северна  Македонија“ бр. 202/2024)  и член 22-а став (3) од Закон за спортот („Службен весник на Република Македонија“ бр. 29/02, 66/04, 81/08, 18/11, 51/11, 64/12, 148/13, 187/13, 42/14, 138/14, 177/14, 72/15, 153/15, 6/16, 55/16, 61/16, 106/16, 190/16 и „Службен весник на Република Северна Македонија“ бр. 98/19, 244/19, 53/24, 74/24 и 170/24), а во врска со Стратегијата за развој на спортот на Општина Кочани  („Службен гласник на Општина Кочани“ бр.10/21), Советот на Општина Кочани на седницата одржана на 22.12.2025 година, донесе  
ПРАВИЛНИК

 за постапка и критериуми за распределба на средствата од буџетот на општина Кочани во областа на спортот
I Општи одредби

Член 1


Со овој Правилник се определува постапката и се утврдуваат критериумите за распределбата на средства на субјекти кои реализираат програми од јавен интерес од областа на спортот предвидени во Програмата за спорт на Општина Кочани во текот на една година, а истите се определени со Буџетот на Општина Кочани

Член 2 
Средствата предвидени со Програмата за спорт на Општина Кочани се во согласност со Стратегијата за спорт и основните цели предвидени со истата:
1. Подобрена инфрастуктура за спорт и рекреација
2. Поддршка на спортски клубови,сојузи, здруженија и млади спортисти поединци
3. Промоција на спортот 

4. Финансиска поддршка за ГФК„Осогово“  сениори
Член 3 

(1)Под подобрена инфраструктура за спорт и рекреација се подразбира оддржување на  спортските објекти кои се во сопственост на општина Кочани: 

· Градски фудбалски стадион Никола Мантов;

· Градската спортска сала која е дадена за раководење на ОУ„Св.Кирил и Методиј“; 

· Градската-училишна спортска сала која е дадена на раководење на ОУ„Никола Карев“;

· Градската-училишна спортска сала која е дадена за раководење на ОУ„Крсте П Мисирков“ – Оризари;

· Спортската сала „Партизан“ ; 

· Објектот – Snow board-park во спортско рекреативниот центар „Пониква“; 

· Повеќенаменски игралишта;

· Фитнес зона Бавчалук;

· Тениските терени и фудбалските игралишта во сопственост на општина Кочани и др.

(2)Под Поддршка на спортски клубови и млади спортисти поединци се подразбира спроведување на  следниве мерки: 

· Обезбедување на бесплатни простори за тренирање (сали,фудбалски и тениски игралишта..)
· Финансиска поддршка на најмладите, преку клубовите; 

· Стипендии за млади талентирани спортисти;  

· Финансиска поддршка за спортисти кои избориле места во репрезентацијата; 

· Финансиска поддршка на  училишните спортски клубови;  

(3)Под промоција на спортот се подразбира:Организирање и помагање спортски пригодни активности и манифестации кои се од значење за локалната самоуправа и дефинирање на спортската политика во општина Кочани

(4) ГФК„Осогово“  се издвојува од останатите спортски клубови затоа што e единствен професионален спортски тим со најголем број поддржувачи.
II.1. Одлука и конкурс за доделување средства
Член 4
(1) Општина Кочани во текот на претходната годината за која се доделуваат средствата од член 2 од овој Правилник, со одлука објавува конкурс за доделување на средства кои се однесуваат на субјектите од член 2 точка 2 алинеа 1 на овој Правилник, а со цел остварување на јавен интерес за општина Кочани во спортот.
(2) Јавниот повик од ставот 1 од овој член се објавува еднаш во годината.
(3) Јавниот повик се објавува во локалните медиуми и веб страната на Општина Кочани и трае најмалку 7 (седум) дена, сметано од денот на објавувањето.

(4)Во Јавниот повик од ставот (1) на овој член, покрај другото се назначува и начин на доставување на апликациите за доделување на средства и лице контакт од субјектите кои аплицираат.

II. 2. Апликација за доделување средства
Член 5
(1)Преку архивата на Општина Кочани до Градоначалникот на Општина Кочани се поднесува писмено барање за одобрување на финансиски средства кое содржи податоци за подносителот на барањето и кратко образложение:цел/причини за барање на финансиските средства. 

 (2) Барањето  упатено до Градоначалникот на Општина Кочани, најпрвин го разгледува  а понатаму го распределува до административен службеник за постапување. Од страна на службеникот приемот се врши со интерна доставна книга. 
II.3. Контрола на наменско користење на средствата
Член 6
(1)По поднесените извештаи од член 8 став (1) на овој Правилник, административен службеник за постапување врши разгледување на извештаите за наменското користење на средствата и утврдува:
- навремено доставување на извештајот;

- целовитост на извештајот;

- наменско/ненаменско користење на средствата;

- моментален статус на наменската сметка, односно, дали истата е блокирана или не.

(2) Административен службеник за постапување утврдува кои апликации на субјектите – корисниците од член 2  на овој Правилник ќе бидат земени во предвид за доделување/недоделување на средства.
II.4. Одлука за доделување/недоделување средства

Член 7
(1)Административниот службеник го разгледува барањето за одобрување на финансиски средства и проверува дали истото е во согласност со планираните активности согласно донесената Програма за спорт од Советот на Општина Кочани и расположливите средства на општината. 
(2)За поднесените барања се составува записник во кој се дава образложение за тоа дали секое од  барањето е или е не/оправдано согласно Програмата за спорт на Општина Кочани за тековната година според Критериумите што се дел од овој Правилник.

(3)Записникот со предметот се доставува на одлучување до Градоначалникот на Општина Кочани. 

 (4) Административен службеник за постапување ја составува и препраќа до секторот за финансиски прашања одобрената одлука, а и до подносителот неодобрената одлука.

II.4.Извештај за потрошени средства

Член 8
(1)Субјектите од член 3 став 2  и 4 на овој Правилник се должни за потрошените средства кои им биле дадени да достават извештај  до Општина Кочани.
(2) Субјектите од член 3 став 2 и 4 на овој Правилник, доставуваат годишен извештај за потрошените средства заедно со аплицирањето со сопствена програма во буџетот за следната година

(3)Извештајот од став 1 на овој член ги содржи особено следниве елементи:

Наративен дел:

· Реализирани активности (учества во општински, регионални и национални лиги, државни и меѓународни турнири)
· Остварени спортски резултати

· Бројност на членови во клубот ( машки и женски)
· Вклучување на жени во управувачките структури на клубовите, сојузите или здруженијата;
· Интеграција на Ромите и другите етнички заедници која вклучува број на корисници на средствата разделени по етничка припадност и по пол;
· Подигање еколошката свест и  здрава животна средина
· Поддржување на масовен спорт, спортски тренинг и натпревари за оспособување на спортистите и спортистките без разлика на верска и етничка припадност за постигнување на врвни спортски резултати; 
· Собрани средства од членарина и број на членови на клубот

· Активности со подмладок

Финансиски дел:

· Детален приказ за потрошени средства поткрепен со документација (платени фактури, исплатни листови, извод од банка, фискални сметки, резервации во хотел, билети за транспорт и сл)

III Критериуми за доделување на средства
Член 9
(1)Според Законот за локална самоуправа и надлежностите на општините, покрај другите надлежнсти предвидено е: 

· Обезбедување услови за развој на рекреативниот и масовниот спорт
· Организирање и помагање спортски пригодни активности и манифестации од значење за локалната самоуправа и дефинирање на спортската политика во општина Кочани

· Одржување на спортските сали, терени и рекреативни игралишта.

III.1.  Корисници на средствата од буџетот на Општина Кочани од Програмата за спорт на Општина Кочани
Член 10
(1)Право на распределба на средства имаат:
·  Спортски клубови  кои имаат решение за вршење дејност спорт регистрирани во општина Кочани и имаат членови од најмала возраст;

· Спортски здруженија кои делуваат за остварување на  заеднички интерес за развој на спортот во општина Кочани;
· Спортски сојузи и асоцијации;
· Организатори на спортски манифестации;
· Институции, здруженија или сл. кои се задолжени за оддржувањето на спортските сали, терени и рекреативни игралишта.

(2)Корисниците на средствата од буџетот на Општина Кочани -  спортските клубови, согласно Програмата за спорт на општина Кочани ќе се финансираат според:
1. Бројност на млади членови во клубот;

2.Висина на членарина;

3. Родова застапеност;

4.Вклученост на жени во управувачките структури;
5.Интеграција на членови роми и други етнички заедници;

6.Подигање на еколошка свест и здрава животна средина.
III.2.Критериуми за доделување средства предвидени со 
Програмата за спорт на Општина Кочани
Член 11

Од вкупниот буџет на Програмата за спорт на Општина Кочани средствата се распределуваатза:

1.Подобрена инфрастуктура за спорт и рекреација 
2,Поддршка на спортски клубови и млади спортисти поединци 
3.Промоција на спортот 

4.Финансирање на ГФК „Осогово“
Член 12
Средствата предвидени по Член 11 точка 1 се распределуваат според извршена анализа, односно записник  на општинската администрација и одлука на Градоначалникот на Општина Кочани за санација или уредување на спортските објекти .

Член 13

Средствата од член 11 точка 2 се доделуват според сл.критериуми:

· Реализирани активности (учества во општински, регионални и национални лиги, државни и меѓународни турнири)

· Остварени спортски резултати

· Бројност на членови во клубот ( машки и женски)

· Вклучување на жени во управувачките структури на клубовите, сојузите или здруженијата;
· Интеграција на Ромите и другите етнички заедници која вклучува број на корисници на средствата разделени по етничка припадност и по пол;
· Подигање еколошката свест и  здрава животна средина
· Поддржување на масовен спорт, спортски тренинг и натпревари за оспособување на спортистите и спортистките без разлика на верска и етничка припадност за постигнување на врвни спортски резултати; 
· Собрани средства од членарина и број на членови на клубот

· Активности со подмладок

Член 14

Средствата од член 11, точка 2 се доделуваат за финансирање на општински спортските сојузи и здруженија за нивна непречена функција, а се насочени за: обезбедување на просторни услови, функција на органи и тела во федерациите како и за функционирање на регионалниот и општински систем натпревари.

Член 15

Средствата од член 11 точка 2 се распределуваат, односно:

1. Финансиска поддршка на спортски клубови 

2. Финансиска поддршка на  спортски сојузи и зруженија 

3.Финансиска поддршка на млади спортисти поединци 

4. Стипендии на млади спортисти и спортистки 

Член 16
Средствата од член 15 точка 3 се доделуваат на поединци за учества на државни и меѓународни натпревари, подготовки за истите и сл:
Член 17

Средствата од член15 точка 4 се доделуваат како стипендија за една спортистка и еден спортист според  Правилникот за доделување на стипендија на спортист – спортска надеж на општина Кочани 
Член 18
Средствата од член 11 точка 3 се доделуваат за организирање на традиционални спортски манифестации што се од интерес за општина Кочани  и ќе бидат финансирани  по претходно поднесено Барање од спортски клубови, сојузи или здруженија или пак истите ќе ги организира администрацијата на Општина Кочани.
Доделените средства организаторот има обврска наменски да ги користи за организација на настанот.




               Член 19
Со донесување на овој правилник се става вон сила Правилникот бр. 09-1779/1 од 04.12 2024 година (Службен гласник на Општина Кочани бр.15/2024).  

          Член 20
Правилникот влегува во сила со денот на донесувањето, а ќе се објави во „Сл.гласник на Општина Кочани“.
Бр.09-1808/1                                                     Претседател

22.12.2025 година                           на Советот на Општина Кочани,

К о ч а н и                                                        Александар Андов
2

